钦定古今图书集成/明伦汇编/官常典/第016卷 > 金
## 钦定古今图书集成/明伦汇编/官常典/第016卷 > 金

金制，封爵掌于吏部，自王公以下，列为七等。其封王
则分国三等，备置府僚。又郡号有十，分封白、黑庶姓。
而金源、广平，亦间封宗室诸王。〈以金源广平封宗室见后编年〉
按《金史百官志》：“吏部尚书掌授勋封，侍郎以下皆为
尚书之贰。郎中掌封爵，一员掌勋级酬赏承袭用荫
之事。员外郎分判曹务及参议事，所掌与郎中同。封
爵正从一品曰郡王，曰国公。正从二品曰郡公。正从
三品曰郡侯。正从四品曰郡伯。”

〈注〉旧曰“县伯”，承安二年更。

正五品曰“县子”，从五品曰“县男。”凡食邑，封王者万户，
实封一千户；郡王五千户，实封五百户；国公三千户，
实封三百户；郡公二千户，实封二百户；郡侯一千户，
实封一百户，郡伯七百户，县子五百户，县男三百户。
皆无实封。自天眷定制，凡食邑，同散官入衔。凡封王，
大国号二十，曰恒。

〈注〉旧为辽明昌二年，以汉、辽、唐、宋、梁、秦、殷、楚之类，皆昔有天下者之号，不宜封臣下，遂皆改之。

《邵》

〈注〉旧为“梁。”

《汴》。

〈注〉旧为“宋。”

镐。

〈注〉旧为“秦。”

并。

〈注〉旧为“汉。”〈按本纪明昌二年以晋为并此注曰旧为汉疑误〉

《益》。

〈注〉旧为“汉。”

《彭》。

〈注〉旧为“齐。”

赵越、谯。

〈注〉旧为殷。

郢。

〈注〉旧为“楚。”

鲁、冀、豫、绛。

〈注〉旧为《唐》。

兖、鄂。

〈注〉旧为“吴。”

夔。

〈注〉旧为“蜀。”

《宛》。

〈注〉旧为“陈。”

曹次国，三十曰“泾。”

〈注〉旧为“隋。”

郑卫韩潞豳沈岐代泽徐滕薛纪昇。

〈注〉旧为《原》。

邢翼丰毕，邓郓霍，蔡瀛。

〈注〉按“《金格》葛。”当在此。

沂、荆荣、英，寿、温，小国，三十濮、遂。

〈注〉旧曰《济》。

《道定景》，

〈注〉后改为“邹。”

申崇宿昔莒，邺。郜，舒，淄。郕，莱。

〈注〉旧为“宋”，以避讳改。

郧、郯、杞、向、管。

〈注〉旧曰“郇”，兴定元年改。

密胙、任载、《巩、蒋》。

〈注〉《士民须知》云：“旧为葛。”

萧莘芮封王之郡号十：金源、广平、平原、南阳、常山、太
原、平阳、东平、安定、延安，凡白号之姓：完颜温迪罕、夹
谷、陁满、仆散、术虎、移剌答、斡勒斡、准把、阿不罕、卓鲁、
回特、黑罕、会兰、沈谷塞、蒲里、吾古孙、石敦、卓陀、阿厮、
准匹、独思、潘术古、谙、石剌、石古若、缀罕、光吉剌，皆封
金源郡；裴满、徒单、温敦、兀林荅、阿典纥、石烈、纳阑、孛
术鲁、“阿勒根纳合石盏蒲鲜古里甲阿迭聂摸栾抹
撚纳坦兀撒惹、阿鲜把古温古孙《耨碗》撒合烈、吾塞
和速嘉能偃、阿里班、兀里坦聂散、蒲速烈，皆封广平
郡。吾古论兀颜、女奚烈独吉黄掴《颜盏》、蒲古里必兰、
斡雷独鼎《尼庞窟》。”

〈注〉窟，亦作“占

安煦、烈爱申拿可贵、益昆、温撒、梭罕、霍域，皆封陇西
郡。黑号之姓，《唐、括》。

〈注〉旧作“同古。”

蒲察、术甲，蒙古蒲速、粘割、奥屯、斜卯、准葛、谙蛮、独虎
术鲁、磨辇、益辇、帖暖苏孛辇，皆封彭城郡亲王。“母、妻
封一字王”者，“旧封王妃为正从一品，次室封王夫人。”

### 承安二年敕王妃止封王夫人次室封孺人郡王母妻封郡王夫人国公母妻封国公夫人郡公母妻封郡公夫人郡侯母妻封郡君

〈注〉承安二年，更为“郡侯夫人。”

“主事四员。分掌封勋之事。”亲王府属官：傅，正四品。
掌师范辅导、参议可否。若亲王在外，亦兼本京节镇
同知。府尉，从四品。本府长史，从五品。明昌三年改。掌
警严侍从、兼总统本府之事。司马，从六品。同检校门
禁、总统府事。文学二人，从七品。掌赞导礼仪、资广学
问。记室参军，正八品。掌表笺书启之事。大定七年八
月始置。二十年，不专除，令文学兼之。提举卫绍王
家属提举，从六品。同提举，从七品。旧为东海郡侯邑
令、丞，“提举，镐厉王家属提举、同提举，提控巩国
公家属提控、同提控。”正隆元年，定制，亲王金印，方
二寸，重八十两，驼钮一字。王印，方一寸七分半，金镀
银，重四十两，镀金二字。诸郡王印，方一寸六分半，金
镀银，重三十两，镀金三字“国公”，无印。

### 太宗天会十三年熙宗即位封宗翰宗磐皆为王

按《金史熙宗本纪》：“天会十三年正月庚午，即皇帝位。
三月甲午，以国论右勃极烈都元帅宗翰为太保，领
三省事，封晋国王。十一月，以尚书令宋国王宗磐为
太师。”

按《续文献通考》：“宗翰，本名粘没，喝撒改子，天会初封
晋国王。宗磐，太宗子，熙宗时封宋国王。”

### 熙宗天会十五年封宗隽等五人皆为王

按《金史熙宗本纪》：十五年七月“丙戌，封皇叔宗隽、宗
固、叔祖晕皆为王。丁亥，汰兵兴滥爵。十月乙卯，以元
帅左监军挞懒为左副元帅，封鲁国王；宗弼右副元
帅，封沈王。”

### 天眷元年封宗强宗敏及太宗子斛鲁补等十五人皆为王进宗隽陈王始定封国制

按《金史熙宗本纪》：天眷元年十月“丙寅，封叔宗强为
纪王，宗敏邢王，太宗子斛鲁补等十三人为王。己巳，
始禁亲王以下佩刀入宫。辛未，定封国制。癸酉，以东
京留守宗隽为尚书左丞相兼侍中，封陈王。”

天眷二年，进封宗隽、宗弼、宗干王爵，降封太宗诸子
按《金史熙宗本纪》：二年正月“戊戌，以左丞相宗隽为
太保，领三省事，进封兖国王。七月辛巳，宋国王宗磐、
兖国王宗隽谋反，伏诛。丙戌，以右副元帅宗弼为都
元帅，进封越国王。丁亥，以诛宗磐等诏中外。甲午，咸
州详稳、沂王晕坐与宗磐谋反，伏诛。辛丑，以太傅、领”
三省事宗干为太师，领三省如故，进封“梁、宋国王。”八
月辛亥，行台左丞相挞懒、翼王鹘懒及活离胡土，挞
懒子干带、乌达捕谋反，伏诛。九月戊寅朔，降封太宗
诸子。

### 皇统元年正月己巳封平章政事昂为漆水郡王

按《金史熙宗本纪》云云。

皇统二年七月丁酉，赐宗弼金券。八月，复太宗子胡
卢为王。十一月甲寅，平章政事、漆水郡王昂薨，追封
郓王。

按《金史熙宗本纪》云云。

皇统六年春正月壬申，“封太祖诸孙为王。乙未，封《偎
喝》为王。”

按《金史熙宗本纪》云云。按《废帝本纪》，“天德二年十
月辛未，杀太皇太妃萧氏及其子任王偎喝。”按《世
宗本纪》，帝讳雍，本讳乌禄，太祖孙，睿宗子，天辅七年
癸卯岁生。皇统间以宗室子例授光禄大夫，封葛王，
贞元三年进封赵王，正隆二年例降封郑国公，进封
卫国，三年徙封曹国。六年海陵南伐，天下骚动，十月
丙午，帝即皇帝位。

皇统九年海陵即位。勗等二十人各进爵增秩
按《金史海陵本纪》，皇统九年十二月丁巳海陵弑熙
宗。自太师领三省事。勗以下二十人进爵增秩各有
差。己未改皇统九年为天德元年。

### 废帝天德二年二月戊申朔封子元寿为崇王三年子崇王元寿薨

按《金史海陵本纪》云云。

### 正隆二年改定亲王以下封爵等第追降景宣皇帝为辽王

按《金史海陵本纪》。正隆二年二月癸卯。“改定亲王以
下封爵等第。命置局追取存亡诰身。存者二品以上。
死者一品。参酌削降。公私文书但有王爵字者。皆立
限毁抹。虽坟墓碑志。并发而毁之。”四月戊戌。追降景
宣皇帝为辽王按《世纪》。“景宣皇帝讳宗峻，本讳绳果。太祖第二子。宗峻在诸子中最嫡。太祖崩，与兄宗
干”率宗室群臣立太宗。天会二年，薨。熙宗即位，追上
尊谥曰“景宣皇帝”，庙号徽宗，改葬兴陵。海陵弑立，降
熙宗为东昏王，降帝为丰王。世宗复尊熙宗庙谥，尊
帝为“景宣皇帝。”子合剌、常胜、查剌合剌是为熙宗。〈按本

纪言《追降辽王世纪》言降丰王存疑。

正隆三年七月庚申，封子广阳为滕王。九月甲子，滕
王广阳薨。

按《金史海陵本纪》云云。

### 世宗大定元年十一月乙酉封子实鲁剌为许王胡土瓦为楚王

按《金史世宗本纪》云云按《世纪》。“显宗光孝皇帝，讳
允恭，本讳胡土瓦。世宗第二子，皇统六年丙寅岁生。
大定元年十一月，世宗即位，乙酉封楚王，置官属。二
年四月己卯，赐名允迪。五月壬寅，立为皇太子。八年
正月甲戌，改赐名允恭。二十五年六月庚申崩。二十
六年，立子璟为皇太孙。二十九年世宗崩，太孙即位，
是”为章宗。五月甲午，追谥《体道弘仁英文睿德光孝
皇帝》，庙号显宗。

大定二年四月辛未降废帝亮为《海陵郡王》。

按《金史世宗本纪》云云。

大定四年十一月己丑，“封子永功为郑王。”

按《金史世宗本纪》云云。

大定七年闰月戊辰，越王永中进封许王，郑王永功
封隋王，永成封沈王。

按《金史世宗本纪》云云。〈是年闰七月〉

大定九年，以越王、隋王二府兴造，命毋得更役百姓
按《金史世宗本纪》：大定九年五月戊辰，尚书省奏，越
王永中、隋王永功二府有所兴造，发役夫。上曰：“朕见
宫中竹有枯瘁者，欲令更植，恐劳人而止。二王府各
有引从人力，又奴婢甚多，何得更役百姓，尔等但以
例为请。海陵横役无度，可尽为例耶？自今在都浮役
久为例者仍旧，馀并官给佣直重者奏闻。”

大定十一年，封子永升、永蹈、永济皆为王，又进封永
中等六人王爵。

按《金史世宗本纪》，“十一年正月丁丑，封子永升为徐
王，永蹈为滕王，永济为薛王。十二月辛酉，进封越王
永中赵王，隋王永功曹王，沈王永成豳王，徐王永升
虞王，滕王永蹈徐王，薛王，永济滕王。乙丑，赵王永中，
曹王永功俱授猛安，仍命永功亲治事，以习为政。”
按《卫绍王本纪》，“王讳永济，小字兴胜，更讳允济。章宗
时”，避显宗讳，诏改“允”为“永。”世宗第七子母曰元妃李
氏。大定十一年，封薛王，是岁，进封滕王。十七年，授世
袭猛安。二十九年，世宗崩，章宗即位，进封潞王。明昌
二年，进封韩王。承安二年，改封卫王。初，章宗诛郑王
永蹈、赵王允中，久颇悔之。七年，下诏追复旧封，仍赐
谥。而永蹈无后，乃以卫王子按陈为郑王后，赐卫王
诏曰：“朕念郑王，自弃天常，以干国宪，槁瘗旷野，忽诸
不祀，历岁既久，深用怆然，亲亲之情，有怀难置。已诏
追复旧爵，改葬如仪。稽考古礼，以卿之子按陈为郑
王后，谨其祭祀，卿其悉之。”八年十一月，自武定军入
朝。时章宗已感嗽疾，卫王且辞行，而章宗意留之。章
宗初年，雅爱诸王，置王傅、府尉官，以傅导德义。及永
中、永蹈之诛，由是疏忌宗室，遂以王傅、府尉检制王
家，苛问严密，门户出入皆有籍。而卫王乃永蹈母弟，
柔弱鲜智能，故章宗爱之。既无继嗣，而诸叔兄弟多
在，章宗，皆不肯立，惟欲立卫王，故于辞行留之。无何，
章宗崩，匡等传遗诏立卫王，卫王固让，乃承诏即皇
帝位。至宁元年八月壬辰，胡沙虎自称“监国都元帅。”
癸巳，逼上出宫，以素车载至故邸，以武卫军二百人
锢守之，使宦者李思中害上于邸。九月甲辰，宣宗即
位。丁未，诣邸临奠，伏哭尽哀，敕以礼改葬。胡沙虎请
废为庶人，诏百官议于朝堂，议者二百馀人。太子少
傅奥屯忠孝、侍读学士蒲察思忠请从废黜，户部尚
书武都拾遗田庭芳等三十人请降为王、侯，太子太
保张行简请用汉昌邑王、晋海西公故事，侍御史完
颜讹出等十人请降复王封，胡沙虎固执前议，宣宗
不得已，乃降封东海郡侯。贞祐四年，诏追复卫王，谥
曰“绍。”

大定十二年，“谕诸王府长史劝导诸王为善。”荆王文
以赃罪夺爵。

按《金史世宗本纪》：十二年二月“壬寅，上召诸王府长
史，谕之曰：‘朕选汝等，正欲劝导诸王，使之为善，如诸
王所为有所未善，当力陈之，尚或不从，则具某日行
某事以奏，若阿意不言，朕惟罪汝’。”四月乙丑，大名尹
荆王文以赃罪夺王爵，降德州防御使。十月丙辰，以
德州防御使文赀产赐其兄之子咬住，且谕其母：“文
之罪，汝等皆当连坐。念宋王有大功于国，故置不问，
仍以家产赐汝子

大定十七年九月辛丑，“封子永德为薛王。”

按《金史世宗本纪》云云“大定十八年十二月庚戌，封孙吾都补温国公，麻达
葛金源郡王，承庆道国公。”〈按吾都补宣宗本纪作吾睹补各从音所近后仿此〉
按《金史世宗本纪》云云按《章宗本纪》，帝讳璟，小字
麻达葛，显宗嫡子也。大定八年秋七月生于麻达葛
山，以其山名之。十八年封金源郡王。二十五年十二
月进封原王。二十六年四月诏赐名璟。五月谓宰臣
曰：“朕所以置原王于近辅者，欲令亲见朝廷议论，习
知政事之体故也。”十一月诏立为皇太孙。二十八年
十二月乙亥，世宗不豫，诏摄政。丁亥，受摄政之宝。二
十九年春正月癸巳，世宗崩，即皇帝位。按《宣宗本
纪》，帝讳珣，本名吾睹补，显宗长子，大定三年癸未岁
生，世宗养于宫中。十八年封温国公，二十六年赐今
名。二十九年进封丰王。承安元年进封翼王。泰和五
年改赐名从嘉。八年进封邢王，又封昇王。至宁元年
八月，卫绍王被弑，即皇帝位。

大定二十五年十二月戊午，以皇孙金源郡王麻达
葛判大兴尹，进封原王。

按《金史世宗本纪》云云。

大定二十九年，章宗即位，封兄珣等四人、“弟从宪与
玠二人为王”，进封永中等七人王爵，又诏给“亲王到
任钱。”

按《金史章宗本纪》：“二十九年春正月癸巳，即皇帝位。
闰月庚申朔，封兄珣为丰王，琮郓王，瓌瀛王，从彝沂
王，弟从宪寿王，玠温王。丙子，进封赵王，永中汉王，曹
王，永功冀王，豳王，永成吴王，虞王，永升隋王，徐王，永
蹈卫王，滕王，永济潞王，薛王，永德沈王。六月己丑朔，
诏有司请亲王到任，各给钱二十万。”〈是年闰七月〉

### 章宗明昌元年定诸王出猎之禁

按《金史章宗本纪》：明昌元年“春正月丁巳，制诸王任
外路者，许游猎五日，过此禁之。仍令戒约人从，毋扰
民。二月丙申，遣诸王，凡出猎毋越本境。”

明昌二年，敕“亲王家毋许僧尼道士出入，设王傅、府
尉官。”敕改国号同代名者，因改封诸王。又“令亲王所
领有军者，令佐贰总押之。”

按《金史章宗本纪》：“二年春二月壬辰，敕亲王及三品
官之家，毋许僧尼道士出入。丙午，初设王傅、府尉官。
三月癸亥，敕有司国号犯汉、辽、唐、宋等名，不得封臣
下。有司议以辽为恒，宋为汴，秦为镐，晋为并，汉为益，
梁为邵，齐为彭，殷为谯，唐为绛，吴为鄂，蜀为夔，陈为
宛，隋为泾，虞为泽。制可。四月甲午，改封永中为并王”，
永功为鲁王，永成兖王，永升曹王，永蹈郑王，永济韩
王，永德豳王。八月己亥，谕有司：“自今亲王所领如有
军处，令佐贰总押军事。”

明昌三年，谕诸王傅尉：“辅导赞助，贵得中正，毋务苛
细。”

按《金史章宗本纪》：三年秋七月己亥，上谓宰臣曰：“闻
诸王傅尉多苛细，举动拘防，亦非朕意。是职之设，本
欲辅导诸王，使归之正，得其大体而已。”平章政事清
臣曰：“请以圣意遍行之。”曰：“已谕之矣。”冬十月癸亥，遣
谕诸王府傅尉曰：“朕分命诸王出镇，盖欲政事之暇，
安便优逸，有以自适耳。然虑其举措之间，或违于理”，
所以分置傅尉，使劝导弥缝，不入于过失而已。若公
馀游宴，不至过度，亦复何害？今闻尔等或用意太过，
凡王门细碎之事，无妨公道者，一一干与。“赞助之道，
岂当如是。宜各思职分，事举其中，无失礼体。仍就谕
诸王，使知朕意。”

明昌四年，诛郑王永蹈，以财产分赐诸王，增置王府
司马。

按《金史章宗本纪》：四年十二月“戊戌，定武军节度使
郑王永蹈以谋反伏诛。己亥，谕有司，以郑王财产分
赐诸王。甲辰，诸王府增置司马一人。”

明昌六年，封襄为任国公，镐王永中有罪赐死
按《金史章宗本纪》：“六年夏四月庚辰，以枢密使襄为
尚书右丞相，封任国公。五月乙未判平阳府事镐王
永中以罪赐死，并及二子。六月丙辰，右谏议大夫贾
守谦、右拾遗仆散讹可坐镐王永中事奏对不实，削
官二阶，罢之。”

承安元年九月辛巳以右丞相襄为左丞相监修国
史封常山郡王。

按《金史章宗本纪》云云。

承安二年，亲王宣敕始用“女直”字。封皇子为寿王，诏
奖谕豫王称“皇叔”，不名。

按《金史章宗本纪》：承安二年“夏四月癸酉，亲王宣敕，
始用女直字。五月己丑，皇子生。六月乙卯，封皇子为
寿王。冬十月丁亥，皇子寿王薨。十二月庚寅，豫王永
成进马八十匹，赐诏奖谕，称皇叔豫王”而不名。
承安四年，封宗浩崇国公，从宪进封瀛王。

按《金史章宗本纪》：“四年春三月丁酉，同判大睦亲府
事宗浩为枢密使，封崇国公。夏四月壬午，英王从宪
进封瀛王。”

====泰和二年封皇子为葛王====按《金史章宗本纪》：“泰和二年八月丁酉，皇子生。九月
癸亥，以皇子生，亲谢南北郊。庚午，封皇子为葛王。十
二月癸酉，以皇子晬日，放僧道戒牒三千。”三年五月
辛卯，皇子葛王薨。

泰和七年，诏追复“永中、永蹈王爵”，封完颜匡为定国
公。

按《金史章宗本纪》：七年“春二月丁巳，诏追复永中、永
蹈王爵。秋九月甲申，以左副元帅完颜匡为平章政
事兼左副元帅，定国公。”

按《续文献通考》：“匡，世祖九世孙，章宗时以拒宋功封
定国公，卫绍王时封申王。”

### 卫绍王大安元年二月壬辰封皇子六人为王十二月进封兄永功为谯王

按《金史卫绍王本纪》云云。

### 宣宗贞祐元年封皇子守礼守纯为王降故卫王为东海郡侯

按《金史宣宗本纪》：至宁元年八月，卫绍王被弑，甲辰，
即皇帝位。九月丁未，临奠于卫绍王第。辛亥，封皇子
守礼为遂王，守纯为濮王。壬子，改元贞祐。庚申，泽王
胡沙虎议废故卫王为庶人，上曰：“朕徐思之，以谕卿
等。”闰月丙戌，诏降故卫王为东海郡侯。〈是年闰九月〉按
《哀宗本纪》，“哀宗讳守绪，初讳守礼，又讳宁甲速，宣宗
第三子。承安三年八月二十三日生于翼邸。泰和中，
授金紫光禄大夫。宣宗登极，进封遂王。贞祐初，庄献
太子守忠薨，立皇孙铿为皇太孙，寻又薨。四年正月
己卯，立守礼为皇太子。四月甲午，用太子少保张行
信言，更赐名守绪。元光二年十二月辛卯即皇帝”位，
贞祐二年，封承晖定国公，迁卫绍镐厉王家属于郑
州。赐卫绍王家属既禀

按《金史宣宗本纪》：二年：“夏五月癸酉，承晖加金紫光
禄大夫，封定国公。辛巳，诏迁卫绍镐厉王家属于郑
州。冬十一月辛未，诏赐卫绍王家属既禀”

按《续文献通考》：“承晖，昂之孙，本名福兴。宣宗时拜平
章政事，兼都元帅，封邹国公。迁汴后，封定国公，守中
都，尽节死，追封广平郡王。”

贞祐三年，令司属护治。巩国公按春第，诏求“广平郡
王承晖之后。”

按《金史宣宗本纪》：三年秋九月辛未，命司属令和尚
等护治巩国公按春第，上谓宰臣曰：“按春所为不慎，
或至犯法，舍之则理所不容，治之则失亲亲之道，但
当设官以防之耳。”按春寻以不法谪博州防御使。冬
十月甲辰，诏求广平郡王承晖之后，得其犹子历亭
县丞永怀，以为器物直长。

### 兴定元年春正月丙申皇子平章政事濮王守纯授世袭东平府路三屯猛安

按《金史宣宗本纪》云云。

兴定三年春闰月庚子，皇子平章政事濮王守纯进
封英王。

按《金史宣宗本纪》云云。〈是年闰三月〉

兴定四年。冬十一月戊戌，诏“复《卫绍王》王爵。”

按《金史宣宗本纪》云云。

### 哀宗天兴元年封讹可为曹王以铁券虎符信牌御衣赐越王

按《金史哀宗本纪》：天兴元年“春三月丁亥，大元军平
中京。甲午，大元遣使自郑州来谕降。庚子，封荆王子
讹可为曹王，议以为质密国公。璹以曹王幼，请代行，
上慰遣之，不听其代。秋闰月戊申朔，遣使以铁券一、
虎符六、大信牌十、织金龙文御衣赐越王。”〈是年闰九月〉